#

**Politsei- ja piirivalveameti sulgpalli meistrivõistluste juhend**

|  |  |
| --- | --- |
|  |  |

# I. Eesmärk ja ülesanded

1. populariseerida sulgpalli politseiasutuste teenistujate, politsei- ja piirivalvekolledži teenistujate ja kadettide hulgas;
2. selgitada Eesti politsei meistrid sulgpallis üksikmängudes.

# II. Aeg ja koht

Võistlused toimuvad **26.11.2021.a** Rakveres, Aqva Spordikeskuse sulgpalliväljakutel (Kastani pst 16).

Võistluste algus kell 10.00 (kuni kell 16.00).

# III. Osavõtjad

Osaleda võivad politseiametnikud, kaitsepolitseiametnikud, politseiasutustes täis- ja osalise tööajaga töötavad teenistujad, pensionile läinud politseiametnikud ja teenistujad, Sisekaitseakadeemia politsei- ja piirivalvekolledži teenistujad ja kadetid ja abipolitseinikud.

# IV. Võistlustingimused

* Võisteldakse nais- ja meesüksikmängus.
* Üksikmängud peetakse alagruppides, edasi olümpiasüsteem koos kohtade väljamängimisega.
* Meeste üksikmängus paigutatakse esimesed 8, naiste üksikmängus 4 esimest viimaste meistrivõistluste tulemuste põhjal, ülejäänud mängijad loositakse.
* Võistlus toimub Eesti Sulgpalliliidu kehtivate võistlusreeglite järgi.
* Kasutatakse võistlejate plastik- või sulgpalle, kasutatav pall lepitakse kokku enne mängu võistlejate vahel, erimeelsuste korral on eelistatud kvaliteetsem pall.
* Osaleda võivad ainult vaktsineeritud või läbipõdemise tõendiga võistlejad. Enne spordivõistluse algust on kõik osalejad kohustatud täiendavalt tegema COVID-19 kiirtesti (PPA kiirtestid). Siseruumides on maski kandmine kohustuslik, va spordivõistlustel osalejad võistluse ajal.

**V. Registreerimine**

Osalejad saavad end registreerida oma spordikoordinaatoritele (või puhkuste ajal nende asendajatele) hiljemalt 19. novembriks 2021.a

Lõuna prefektuur – Ulvi Jukk

Ida prefektuur – Taavi Toomel

Põhja prefektuur/PPA – Triin Sarapuu

Lääne prefektuur – Rein Künnap

# VI. Autasustamine

Üksikmängudes esimesele kolmele kohale tulnud mängijaid autasustatakse medali ja võimaluse korral meenega.

# VII. Majandamine

Võistlustel osalemisega seotud kulutused kannab lähetav politseiasutus, võistluste läbiviimisega seotud kulutused kannab Eesti Politsei Spordiliit.

**VII. Muud**

Võistluste peakohtunik: Siiri Rajamägi +37255 673473